Okresná prokuratúra Senica 
Janka Kráľa 735, 905 45 Senica 	

Sp. zn. : Pv 660/14/2205	Senica, 17.7.2015
EEČ : 2-19-53-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Senica
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: preds. predstavenstva
ako predseda predstavenstva spoločnosti XXXXX bol povinný v sídle spoločnosti v Častkove zabezpečiť riadne platenie poisteného na účet pobočky XXXXX poisťovne a poistného do zdravotných poisťovní za svojich zamestnancov za obdobie jún 2012 až november 2013, svojím zamestnancom toto poistné zrazil zo mzdy a ku dňu splatnosti neodviedol určeným príjemcom nasledovne:
-	XXXXX poisťovni 
dňa 31.07.2012 za mesiac VI/2012 sumu 215,84 €,
dňa 28.09.2012 za mesiac VIII/2012 sumu 224,99 €,
dňa 21.12.2012 za mesiac XI/2012 sumu 247 €, 
dňa 28.02.2013 za mesiac I/2013 čiastočne sumu 256,95 €,
celkovo XXXXX poisťovni neodviedol sumu vo výške 944,78 €,

-	XXXXX zdravotnej poisťovni
dňa 31.07.2012 za mesiac VI/2012 čiastočne sumu 5,63 €,
dňa 28.09.2012 za mesiac VIII/2012 sumu 79,83 €,
dňa 21.12.2012 za mesiac XI/2012 sumu 78,94 €, 
celkovo XXXXX zdravotnej poisťovni neodviedol sumu vo výške 164,4 €,

-	Zdravotnej poisťovni XXXXX
dňa 28.09.2012 za mesiac VIII/2012 sumu 15,92 €,
dňa 21.12.2012 za mesiac XI/2012 sumu 26,16 €, 
celkovo zdravotnej poisťovni XXXXX neodviedol sumu vo výške 42,08 €,	

pričom znaleckým skúmaním bolo zistené, že spoločnosť XXXXX XXXXX mala k jednotlivým dňom splatnosti tohto poistného dostatok finančných prostriedkov na ich úhradu, čím za uvedené obdobie vznikol spoločnosti XXXXX dlh  na neodvedenom poistnom vo výške vo výške 1.151,26 €,

lebo zanikla trestnosť činu

Odôvodnenie:
Vyšetrovateľ Odboru kriminálnej polície OR PZ XXXXX uznesením ČVS: ORP-301/VYS-SE-2014 zo dňa 27.04.2015 vzniesol obvinenie XXXXX pre prečin neodvedenia dane a poistného podľa § 277 odsek 1 Trestného zákona na skutkovom základe uvedenom vo výrokovej časti tohto uznesenia.

V rámci skráteného vyšetrovania bol vypočutý obvinený XXXXX, ktorý svoje konanie oľutoval a doložil doklady o úhrade poistného do XXXXX poisťovne a zdravotných poisťovní za obdobie, pre ktoré mu bolo vznesené obvinenie. 

Znaleckým skúmaním bolo preukázané, že spoločnosť XXXXX, XXXXX disponovala v inkriminovanom období finančnými prostriedkami na zaplatenie hrubej mzdy zamestnancov, a teda mala prostriedky na úhradu neodvedeného poistného v celkovej výške presahujúcej 266 €, teda v malom rozsahu. Z vykonaného dokazovania preto vyplýva, že konanie obvineného naplňuje všetky znaky skutkovej podstaty prečinu neodvedenia dane a poistného podľa § 277 odsek 1 Trestného zákona, spáchaného vo forme priameho úmyslu podľa § 15 písmeno a) Trestného zákona.

Z predložených dokladov vyplýva, že obvinený dňa 10.06.2015 uhradil XXXXX poisťovni sumy 224,99 €, 215,84 €, 256,95 € a 247 €. Dňa 09.06.2015 uhradil XXXXX zdravotnej poisťovni sumu 164,41 € a dňa 10.06.2015 zdravotnej poisťovni XXXXX sumy 15,92 € a 26,16 € ako neodvedené poistné. Poisťovne potvrdili zaplatenie uvedených súm.

Podľa § 86 odsek 1 písmeno h) Trestného zákona trestnosť činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

V uvedenej veci bolo vykonané preštudovanie vyšetrovacieho spisu dňa 14.07.2015. 

Vzhľadom k tomu, že obvinený XXXXX ako štatutárny orgán - predseda predstavenstva spoločnosti XXXXX XXXXX dodatočne v celom rozsahu doplatil neodvedené poistné do 15.07.2015, došlo v zmysle § 86 odsek 1 písmeno h) Trestného zákona k zániku trestnosti neodvedenia poistného, preto som podľa § 215 odsek 1 písmeno h) Trestného poriadku trestné stíhanie trestné proti XXXXX pre prečin neodvedenia dane a poistného podľa § 277 odsek 1 Trestného zákona stíhanie zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Anna Funková
prokurátorka